)

SACUL CU GLUME… (XXXXIIII)

SACUL CU GLUME… (XXXXIIII)

Mama către Gigel, care are 4 ani:

– Puişor, dă-i bonei un pupic şi du-te la culcare!

– La culcare mă duc, dar pupic nu-i dau.

– De ce?

– Şi tata i-a dat un pupic ieri şi a primit două palme de a văzut stele verzi.

***

Nepoata stă la poveşti cu bunica ei:

– Draga mea, să ştii de Ia bunica ta, care are experiență: femeia iubeşte cu patimă doar o singură dată în viață.

– Şi care a fost marea ta iubire, bunico?

– Ofiţerii din armată, draga mea!

***

– Aoleu! Mă scuzaţi, v-am extras un dinte sănătos. Acum trebuie să vi-l scot şi pe cel bolnav, spune doctorul.

– Bine că nu sunteţi oftalmolog, zise pacientul.

***

– Pe nevastă-mea a apucat-o de la un timp altă pandalie. În fiecare noapte visează că merge la mall.

– Asta nu-i nimic. A mea visează ziua.

***

O blondă foarte răvăşită şi extenuată se prezintă la medic:

– Domnule doctor, pe lângă bloc sunt mulţi câini care latră noaptea…

– Nicio problemă. Nu sunteţi primul caz. Luaţi somniferele astea, o să vă ajute enorm.

Peste 2 săptămâni, tipa se întoarce distrusă total.

– Nu înţeleg, mă aşteptam să vă văd proaspătă şi odihnită.

– Odihnită?! După ce alerg toată noaptea după câini? Şi când prind câte unul, nici de-al naibii nu vrea să înghită pastila!

***

La grădina zoologică îngrijitorul îi spune unui vizitator:

– Poţi să te apropii. Acest leu a fost crescut de oameni şi hrănit cu biberonul cu lapte.

– Și eu, şi acum îmi plac fripturile în sânge!

***

– Dumneavoastră?

– Am venit să dau un interviu pentru angajare.

– Sunteţi căsătorit?

– Nu.

– Ne pare rău, noi avem nevoie de persoane care sunt obişnuite să se subordoneze.

***

– Ce mai face nevastă-ta, Bulă? Mai umblă după bărbați tineri?

– Nuu! Am avut aseară o discuţie cu ea şi acum gata. Nu mai bea, nu mai fumează, doar tricotează cu un picior în ghips. Deocamdată s-a cuminţit!

***

Un tip moare şi ajunge la Poarta Raiului. Acolo Sfântul Petru îl întreabă:

– Ai făcut ceva bun în viaţă?

– Cred că da. Odată eram într-un bar şi un tip s-a luat de o fată pe care am apărat-o.

– Hmm, da, un gest frumos! Şi când s-a întâmplat asta, fiule?

– Acum vreo 5 minute!

***

Într-o excursie la munte, ghidul spune turiştilor:

– Acest izvor este o minune a naturii. Dispare aici şi apare tocmai la restaurant!

Din grup i se adresează o doamnă uşor revoltată:

– Dar asta nu-i nici o minune. Aşa face şi soţul meu!

***

Un canibal se plimbă pe o plajă unde vede o mulţime de femei goale.

Nedumerit îl întreabă pe un tip:

– Ce fac femeile astea aici?

– Se prăjesc la soare.

– Dar ce, crude nu sunt bune!?

***

Cu bruma de bani ce le-a rămas de la nuntă, tinerii căsătoriţi îşi iau un automobil.

Soţia pleacă în prima ei cursă şi după o jumătate de oră vine acasă udă leoarcă. Soţul, văzând-o, zice:

– Ce s-a întâmplat?

– A intrat apă în carburator.

– Şi, ai încercat s-o scoţi?

– Nu, iubitule, apa e tot acolo. Dar maşina e în Dâmboviţa!

***

Un cowboy intră într-un bar şi scoate pistolul, strigând:

– Cine s-a culcat cu nevastă-mea?!

Toţi tac mâlc. Mai strigă o dată:

– Cine s-a culcat cu nevastă-mea?!

Cineva râde.

– Ce-i aşa amuzant? zice cowboy-ul.

– Nu ai tu atâtea gloanţe, răspunde tipul.

***

Soția se plimbă nervoasă prin casă în timp ce bărbatul se uită la meci. La un moment dat, ea izbucneşte şi-i zice: Se pare că pe primul loc pentru tine este fotbalul, şi abia pe locul doi sunt eu!

– Greşit, draga mea! Pe locul

doi e pescuitul, şi apoi tu!

***

Un drac, echipat corespunzător, păzea un cap de pod strategic. Într-un du-te vino, un preşedinte de partid nu avea astâmpăr. Deodată se opreşte în faţa paznicului şi trage aer în piept:

– Ce ai zice de o alianţă electorală până trec puntea?

***

Nevasta îi zice zâmbind soţului:

– Degeaba îţi tragi burta când te urci pe cântar. Este imposibil să-ţi arate mai puţine kilograme.

– Știu asta, dar eu vreau doar să văd cât arată cântarul.

***

O gorilă intră într-un bar şi cere o bere rece. Barmanul îi dă o bere aburindă şi îi cere 20 de lei.

După câteva minute, barmanul încearcă să intre în discuţie cu noul client.

– Ştii, pe la noi prin bar nu a fost niciodată o gorilă.

– Nici nu mă mir, la preţurile astea…

Selecție din volumul „Umor pe gustul «tutulor»” de Rada Petre

***

Contents